Α4-0124/95

Πρόταση κανονισμού (ΕΚ) του Συμβουλίου για τον καθορισμό των περιπτώσεων κατά τις οποίες παρέχεται απαλλαγή από εισαγωγικούς δασμούς (COM(94)0232 - C4-0274/94 - 94/0140(CNS)

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 7α (νέα)

>Κείμενο μετά την ψηφοφορία στο ΕΚ>

εκτιμώντας ότι οι ατασθαλίες και οι απάτες που διαπράττονται στο πλαίσιο του καθεστώτος ανταλλαγών πρέπει να διώκονται με βάση τις ισχύουσες νομικές ρυθμίσεις,

(Tροπολογία 2)

Άρθρο 34, παράγραφος 1, πίνακας, εδάφιο β)

>TABLE>

(Τροπολογία 3)

Άρθρο 42

>Αρχικό κείμενο>

2. Παρέχεται απαλλαγή από εισαγωγικούς δασμούς για τα αντικείμενα εκπαιδευτικού, επιστημονικού ή μορφωτικού χαρακτήρα, τα οποία περιλαμβάνονται στο παράρτημα ΙΙ και προορίζονται:

>Κείμενο μετά την ψηφοφορία στο ΕΚ>

1. Παρέχεται απαλλαγή από εισαγωγικούς δασμούς για τα έργα συλλεκτών και έργα τέχνης που εισάγονται από πινακοθήκες, μουσεία και άλλα ιδρύματα και δεν διατίθενται προς πώληση.

2. Παρέχεται απαλλαγή από εισαγωγικούς δασμούς για τα αντικείμενα εκπαιδευτικού, επιστημονικού ή μορφωτικού χαρακτήρα, τα οποία περιλαμβάνονται στο Παράρτημα ΙΙ υπό τον όρο:

>Κείμενο μετά την ψηφοφορία στο ΕΚ>

α) ότι παράγονται από τον Οργανισμό Ηνωμένων Εθνών ή από κάποιο από τα ειδικευμένα όργανά του, οποιοσδήποτε είναι ο παραλήπτης και για οποιοδήποτε σκοπό προορίζεται η χρήση τους, ή

>Αρχικό κείμενο>

α) είτε για δημόσια ιδρύματα ή οργανισμούς με εκπαιδευτικό, επιστημονικό ή μορφωτικό χαρακτήρα,

>Κείμενο μετά την ψηφοφορία στο ΕΚ>

β) προορίζονται:

(ι) είτε για δημόσια ιδρύματα ή οργανισμούς με εκπαιδευτικό, επιστημονικό ή μορφωτικό χαρακτήρα

>Αρχικό κείμενο>

β) είτε για τα ιδρύματα ή οργανισμούς, που υπάγονται στις κατηγορίες που ορίζονται για κάθε αντικείμενο στη στήλη 3 του εν λόγω παραρτήματος, εφόσον οι τελωνειακές αρχές των κρατών μελών τους έχουν επιτρέψει να παραλαμβάνουν ατελώς τα αντικείμενα αυτά.

>Κείμενο μετά την ψηφοφορία στο ΕΚ>

(ιι) είτε για οιοδήποτε οργανισμό (συμπεριλαμβανομένων ραδιοτηλεοπτικών οργανισμών), ιδρύματα ή ενώσεις, εφόσον οι τελωνειακές αρχές των κρατών μελών τους έχουν επιτρέψει να παραλαμβάνουν ατελώς τα αντικείμενα αυτά.

(Τροπολογία 4)

Άρθρο 116

>Αρχικό κείμενο>

1. Όταν η απαλλαγή από εισαγωγικούς δασμούς εξαρτάται από το σκοπό για τον οποίο οφείλει να χρησιμοποιήσει τα προϊόντα ο παραλήπτης, οι αρχές που έχουν τη δυνατότητα να χορηγούν την απαλλαγή αυτή είναι οι τελωνειακές αρχές του κράτους μέλους στο οποίο πρόκειται να χρησιμοποιηθούν τα προϊόντα.

>Κείμενο μετά την ψηφοφορία στο ΕΚ>

1. Όταν η απαλλαγή από εισαγωγικούς δασμούς εξαρτάται από το σκοπό για τον οποίο οφείλει να χρησιμοποιήσει τα προϊόντα ο παραλήπτης, οι τελωνειακές αρχές οφείλουν να πληροφορούν τις τελωνειακές αρχές του κράτους μέλους στο οποίο πρόκειται να χρησιμοποιηθούν τα προϊόντα με τέτοιο τρόπο ώστε να τις επιτρέπουν να ελέγχουν αυτές τη δηλωθείσα προέλευση του προϊόντος.

>Αρχικό κείμενο>

2. Αυτές οι αρχές των κρατών μελών παίρνουν όλα τα κατάλληλα μέτρα, ώστε τα εν λόγω εμπορεύματα να μη χρησιμοποιούνται για άλλους σκοπούς εάν δεν εξοφληθούν οι οικείοι εισαγωγικοί δασμοί, εκτός εάν αυτή η αλλαγή προορισμού επέλθη χωρίς παράβαση των όρων του παρόντος κανονισμού.

>Κείμενο μετά την ψηφοφορία στο ΕΚ>

2. Αυτές οι αρχές των κρατών μελών παίρνουν όλα τα κατάλληλα μέτρα, ώστε τα εν λόγω εμπορεύματα να μη χρησιμοποιούνται για άλλους σκοπούς εάν δεν εξοφληθούν οι οικείοι εισαγωγικοί δασμοί, εκτός εάν αυτή η αλλαγή προορισμού επέλθη χωρίς παράβαση των όρων του παρόντος κανονισμού.

>Κείμενο μετά την ψηφοφορία στο ΕΚ>

2α. Οι αναγκαίες διατάξεις για την εφαρμογή της πρώτης παραγράφου εγκρίθηκαν σύμφωνα με τη διαδικασία του άρθρου 249 του Τελωνειακού Κώδικα.

(Τροπολογία 5)

Άρθρο 118, παράγραφος 2α (νέα)

>Κείμενο μετά την ψηφοφορία στο ΕΚ>

2α. Η Επιτροπή διαβιβάζει στο Κοινοβούλιο και στο Συμβούλιο εντός τριών ετών από την ημερομηνία θέσεως σε ισχύ του κανονισμού, έκθεση η οποία θα περιλαμβάνει εκτίμηση του κόστους των ατελειών που καλύπτονται από τον κανονισμό.

>Κείμενο μετά την ψηφοφορία στο ΕΚ>

Στην ίδια αυτή έκθεση θα περιλαμβάνεται επιπλέον αξιολόγηση των συστημάτων ελέγχων που έχουν εφαρμόσει τα κράτη μέλη, καθώς και πιθανές συστάσεις για το θέμα αυτό.

(Τροπολογία 6)

Παράρτημα Ι

>Κείμενο μετά την ψηφοφορία στο ΕΚ>

Αντικείμενα εκπαιδευτικού, επιστημονικού και μορφωτικού χαρακτήρα, που αναφέρονται στο άρθρο 41.

>Κείμενο μετά την ψηφοφορία στο ΕΚ>

(Σημείο Α: Όπως στην πρόταση της Επιτροπής αλλά με στοιχεία taric.

Σημείο Β: Διαγράφεται)

(Τροπολογία 7)

Παράρτημα ΙΙ

>Αρχικό κείμενο>

Α. Οπτικοακουστικό υλικό εκπαιδευτικού, επιστημονικού ή πολιτιστικού χαρακτήρα

>Κείμενο μετά την ψηφοφορία στο ΕΚ>

Αντικείμενα εκπαιδευτικού, επιστημονικού και μορφωτικού χαρακτήρα, όπως αναφέρονται στο άρθρο 42.

(Σημείο Α: Όπως στο σημείο Α της πρότασης της Επιτροπής αλλά με αριθμούς taric και χωρίς τη στήλη 3.

Σημείο Β: Διαγράφεται)

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση Κανονισμού (ΕΚ) του Συμβουλίου για τον καθορισμό των περιπτώσεων κατά τις οποίες παρέχεται απαλλαγή από εισαγωγικούς δασμούς (COM(94)0232 - C4-0274/94 - 94/0140(CNS)

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο, COM(94)0232 - 94/0140(CNS),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 28 της Συνθήκης ΕΚ (C4-0274/94),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής, καθώς και τις γνωμοδοτήσεις της Επιτροπής Προϋπολογισμών και της Επιτροπής Εξωτερικών Οικονομικών Σχέσεων (Α4-0124/95),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής;

2. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής;

3. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.